Deg tezrawt-a, nuwi-d awal ɣef yismidgen n taddart n Teksiɣiden, ngaasen tasleḍt tasnalɣamkant. Ihi deg tezwart nemmeslay-d ɣef tmukrist, iswi n tezrawt, afran n usentel d taddart, tarrayt n ugmar, imsulɣa d yiɣbula yuran i yettwasqedcen deg tesleḍt, d tarrayt n tesleḍt. Ma d aḥric amezwaru n teẓri nebḍa-t ɣef sin n yixfawen: amenzu d win n tesmidegt anda d-nebder akk ayen yerzan tismidegt, deg yixef wis sin nemmeslay-d ɣef usileɣ n umawal deg tmaziɣt. Aḥric wis sin n tesleḍt nebḍa-t daɣen ɣef sin n yixfawen, yiwen d tasleḍt tasnalɣant, wayeḍ d tasleḍt tasnamkant, deg yal ixef nebḍa ismidgen ɣef sin: iḥerfiyen d wuddisen, yal yiwen s taggayin-is.